Na temelju članka 98. Zakona o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10 i 90/11 ) Školski odbor Osnovne škole Posavski Bregi, uz prethodnu suglasnost Zagrebačke županije, KLASA: 021-04/12-01/01; URBROJ: 238/1-01-12-75 od 05. ožujka 2012., na sjednici održanoj 14.03.2012. donio je

O D L U K U

O IZMJENAMA I DOPUNAMA STATUTA

OSNOVNE ŠKOLE POSAVSKI BREGI

Članak 1.

U Statutu Osnovne škole Posavski Bregi, KLASA: 003-05/08-01/01; URBROJ: 238/10-107-08-01 od 21.studenog 2008. i Odluci o izmjenama i dopunama Statuta Osnovne škole Posavski Bregi, KLASA:003-05/11-01/01; URBROJ: 238/10-107-11-01 od 11.03.2011. u članku 12. , alineja 4. iza riječi „izricanje“ dodaju se riječi „i provođenje“.

Članak 2.

U članku 13. iza riječi „godišnji kalendar rada“ dodaju se riječi „podatke o dnevnoj i tjednoj organizaciji rada“.

Članak 3.

U članku 15. stavak 2. slovo „i“ ispred riječi osnivaču zamjenjuje se zarezom, te dodaje tekst „i Uredu državne uprave u Zagrebačkoj županiji“.

Članak 4.

Članak 28. mijenja se i glasi:

Školom upravlja Školski odbor.

Školski odbor ima sedam (7) članova, od kojih jednog (1) člana bira i razrješuje radničko vijeće, a ako nije utemeljeno radničko vijeće imenuju ga i opozivaju radnici neposrednim i tajnim glasovanjem na način propisan Zakonom o radu za izbor radničkog vijeća koje ima samo jednog člana, a ostalih šest (6) članova imenuje i razrješuje:

* Učiteljsko vijeće dva (2) člana iz reda učitelja i stručnih suradnika
* Vijeće roditelja jednog (1) člana iz reda roditelja koji nije radnik škole
* osnivač tri (3) člana samostalno

Članak 5.

U članku 29. stavak 2 mijenja se i i glasi:

„Članovi Školskog odbora koje imenuje osnivač samostalno, moraju ispunjavati uvjete iz članka 119. Stavak 4. Zakona o odgoju i obrazovanju u osnovnoj i srednjoj školi.“

Članak 6.

U članku 52., stavak 1. mijenja se i glasi: „Člana Školskog odbora iz reda učitelja i stručnih suradnika razrješava Učiteljsko vijeće, a člana iz reda Vijeća roditelja razrješava Vijeće roditelja u slijedećim slučajevima“.

Mijenja se i stavak 2 te glasi: „Razrješenje člana Školskog odbora pokreće Školski odbor, prosvjetni inspektor ili tijelo koje ga je imenovalo za člana Školskog odbora, a odluku donosi tijelo koje ga je imenovalo članom Školskog odbora.“

Članak 7.

U članku 84. stavak 2. mijenja se i glasi: „Natječaj se objavljuje na mrežnim stranicama i oglasnim pločama Hrvatskog zavoda za zapošljavanje, te mrežnoj stranici i oglasnoj ploči škole.“

Članak 8.

U članku 97. stavku 1 briše se točka te dodaje tekst “ u skladu s Pravilnikom o postupku utvrđivanja psihofizičkog stanja djeteta, učenika te sastavu stručnog povjerenstva (NN br. 55/11)“.

U stavku 2 istog članka iza riječi „života“ briše se točka i dodaju riječi „ili odgoditi upis u prvi razred za jednu školsku godinu“.

Članak 9.

U članku 99. stavku 3 brišu se riječi „koje imenuje ravnatelj“ te dodaju „ u skladu s Pravilnikom navedenim u članku 97 ovog Statuta.“

Članak 10.

U članku 101. stavak 1 riječi „svjedodžbu prevodnicu“ zamjenjuju se riječima: „prijepis ocjena“.

Članak 11.

U članku 119. stavku 2. brišu se riječi „učeničku knjižicu ili“.

Članak 12.

Članak 155. mijenja se i glasi:

Krajem prvog obrazovnog razdoblja Škola će pisanim putem obavijestiti roditelje, odnosno skrbnike o uspjehu i vladanju učenika, a na kraju drugog obrazovnog razdoblja izdavanjem razredne svjedodžbe.

Članak 13.

U članku 194. nadnevak 01.01.2012. zamjenjuje se nadnevkom 01.01.2015., a nadnevak 31.12.2011. zamjenjuje se nadnevkom 31.12.2014.

Članak 14.

Ova Odluka stupa na snagu danom objave na oglasnoj ploči Škole.

KLASA: 003-05/11-01/03

URBROJ: 238/10-107-11-01

U Posavskim Bregima, 14.03.2012.

Predsjednik Školskog odbora: Aleksandra Tomeković

Oduka je objavljena na oglasnoj ploči škole 19.03.2012.

 Ravnatelj škole: Renata Koić, prof.